
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 87 

8 Απριλίου 2005 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 58 
Όροι και προϋποθέσεις λειτουργίας των Λαϊκών Αγορών. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 2 του άρθρου 6 του Ν. 3190/ 
2003 «Τροποποίηση του Ν. 2323/1995 «Υπαίθριο εμπόριο 
και άλλες διατάξεις» (Α' 249). 

2. Τις διατάξεις του άρθρου 29Α του Ν. 1558/1985 (Α' 
137) όπως αυτό προστέθηκε με το άρθρο 27 του Ν. 2081/ 
1992 (Α' 154) και τροποποιήθηκε με το άρθρο 1 παρ. 2 
περ. α'του Ν. 2469/1997 (Α'38). 

3. Την υπ’ αριθμ. Δ15/Α/Φ19/οικ.4889/24.3.2004 κοινή 
απόφασητου Πρωθυπουργού και του Υπουργού Ανάπτυ¬ 
ξης «Περί ανάθεσης αρμοδιοτήτων στους Υφυπουργούς 
Ανάπτυξης Γεώργιο Σαλαγκούδη και Ιωάννη Παπαθανα¬ 
σίου» (Β' 528). 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

5. Την υπ’ αριθμ. 36/22.2.2005 γνωμοδότηση του Συμ¬ 
βουλίου της Επικράτειας, με πρόταση του Υφυπουργού 
Ανάπτυξης, αποφασίζουμε: 

Άρθρο 1 

Άδειες: δικαιούχοι - χορήγηση 

1. Άδειες πωλητών λαϊκών αγορών δικαιούνται φυσικά 
πρόσωπα, μόνιμοι κάτοικοι Ελλάδας, οι οποίοι έχουν υπη¬ 
κοότητα κράτους μέλους της Ε. Ε. και είναι επαγγελματίες 
πωλητές ή παραγωγοί, καθώς και συνεταιριστικές οργα¬ 
νώσεις. 

2. Η ηλικία των δικαιούχων αδειών καθορίζεται: 

α) από 20 μέχρι 55 ετών για τους επαγγελματίες πωλη¬ 
τές, και 

β) από 20 μέχρι 65 ετών για τους παραγωγούς 

Οι άνδρες πρέπει να έχουν εκπληρώσει τις στρατιωτι¬ 
κές τους υποχρεώσεις ή να έχουν νόμιμα απαλλαγεί. 

3. Μετά τη συμπλήρωση του εβδομηκοστού έτους, η χο- 
ρηγηθείσα άδεια παύει να ισχύει και επιστρέφεται στην 
αρχή που την εξέδωσε. 

4. Καθιερώνονται δύο τύποι άδειας: 

α. Ειδική άδεια με την ονομασία «ΑΔΕΙΑ ΕΠΑΓΓΕΛΜΑ- 
ΤΙΑ ΠΩΛΗΤΗ ΛΑΪΚΩΝ ΑΓΟΡΩΝ», η οποία έχει σχήμα ορ¬ 


θογωνίου παραλληλογράμμου, ύψους 0,11 μ. και πλάτος 
0,8 μ., χρώμα γαλάζιο και φέρει τα εξής στοιχεία: 

α.α) Τον αριθμό αδείας, την ημερομηνία έκδοσής της 
και τον φορέα 

β.β) Τα στοιχεία ταυτότητας του αδειούχου 
γ.γ) Το επάγγελμα 

δ.δ) Τον αριθμό Φορολογικού Μητρώου και την αρμό¬ 
δια ΔΟΥ του αδειούχου 

ε.ε) Τον ασφαλιστικό φορέα και τον αριθμό μητρώου 
του αδειούχου 

στ.στ) Τις λαϊκές αγορές και την ημέρα της εβδομάδας 
που παρέχεται στον φορέα της άδειας το δικαίωμα πώλη¬ 
σης. Στην άδεια περιλαμβάνονται μεταγενέστερες μετα¬ 
βολές στοιχείων που αναφέρονται στην περίπτωση αυτή. 

ζ.ζ) Φωτογραφία του αδειούχου και σφραγίδα του φο¬ 
ρέα που εκδίδει την άδεια 
η.η) τον χρόνο ισχύος της άδειας 
β. Ειδική άδεια με την ονομασία «ΑΔΕΙΑ ΠΑΡΑΓΩΓΟΥ 
ΠΩΛΗΤΗ ΛΑΪΚΩΝ ΑΓΟΡΩΝ», η οποία έχει σχήμα ορθο¬ 
γωνίου παραλληλογράμμου ύψους 0,14 μ. και πλάτους 
0,20 μ., χρώμα πράσινο και φέρει τα εξής στοιχεία: 
α.α) Τα στοιχεία ταυτότητας του αδειούχου. 
β.β) Τον αριθμό φορολογικού μητρώου και την αρμόδια 
Δ.Ο.Υ. του αδειούχου. 

γ.γ) Τον ασφαλιστικό φορέα και τον αριθμό μητρώου 
του αδειούχου. 

δ.δ) Τις λαϊκές αγορές και την ημέρα που παρέχεται 
στον φορέα της άδειας το δικαίωμα πώλησης καθώς και 
τις τυχόν μεταβολές. 

ε.ε) Τον αριθμό έγκρισης της άδειας και τον χρόνο 
ισχύος αυτής. 

στ.στ) Ταπαραγόμεναείδη καιτις συνολικές ποσότητες 
αυτών που πρόκειται να διατεθούν κατά το χρονικό διά¬ 
στημα για το οποίο η άδεια θεωρείται. Για το σκοπό αυτό 
φέρει τον αναγκαίο αριθμό φύλλων και είναι δυνατή η 
πρόσθεση νέων. 

ζ.ζ) Τις προσκομιζόμενες προς διάθεση ποσότητες 
προϊόντων κάθε συγκεκριμένη ημέρα λειτουργίας της 
λαϊκής. Για το σκοπό αυτό φέρει τον αναγκαίο αριθμό 
φύλλων και είναι δυνατή η πρόσθεση νέων. 

η.η) Φωτογραφία του αδειούχου και σφραγίδα του φο¬ 
ρέα που εκδίδει την άδεια, 
θ.θ) Τον φορέα που εκδίδει την άδεια. 

Άρθρο 2 

Επαγγελματικές άδειες πωλητών λαϊκών αγορών: 

1. Όροι και προϋποθέσεις χορήγησης αδειών: 
α. Δικαιούχοι επαγγελματικής άδειας είναι: 
α.α) σε ποσοστό 40 % άνεργοι 

β.β) σε ποσοστό 25% επί διετία τουλάχιστον υπάλληλοι 
πωλητών λαϊκών αγορών, και πλανόδιοι έμποροι - πωλη- 
τές που άσκησαν το επάγγελμα επί διετία 
γ.γ) σε ποσοστό 15% πολύτεκνοι με παιδιά ηλικίας κάτω 
των 18 ετών, καθώς και τέκνα πολυτέκνων 
δ.δ) σε ποσοστό 20% πρόσωπα τα οποία ανήκουν στις 
παρακάτω, κατά προτεραιότητα, κατηγορίες: (ί) γονείς 
παιδιών με ειδικές ανάγκες, (ϋ) ανάπηροι που μπορούν να 
ασκήσουν το επάγγελμα και υπό την προϋπόθεση ότι δεν 
συνταξιοδοτούνται από κάποιο φορέα, (ϋί) απεξαρτημέ- 
νοι αλκοολικοί και τοξικομανείς, (ίν) Ομογενείς Βορειοη¬ 
πειρώτες και ομογενείς παλιννοστούντες που προέρχο¬ 
νται απότον Πόντο καιτηνπρώην ΕΣΔΔ, (ν) πολιτικοίπρό- 
σφυγες και τέκνα αγωνιστών Εθνικής Αντίστασης, 
β. Απαιτούμενα δικαιολογητικά: 

Οι άδειες χορηγούνται κατόπιν αιτήσεως των ενδιαφε¬ 
ρομένων. Μαζί με την αίτησή τους οι ενδιαφερόμενοι 
οφείλουν να υποβάλουν: 

α.α) αποδεικτικά στοιχεία προς θεμελίωση της ιδιότη¬ 
τας της παρ. 1 του παρόντος άρθρου που επικαλούνται 
β.β) αποδεικτικό εκπλήρωσης στρατιωτικών υποχρεώ¬ 
σεων για τους άνδρες (πιστοποιητικό στρατολογίας τύ¬ 
που Α) ή νόμιμης απαλλαγής τους από αυτές 
γ.γ) αντίγραφα φορολογικών δηλώσεων, με τα σχετικά 
εκκαθαριστικά σημειώματα της Δ.Ο.Υ. για τα εισοδήματα 
της τελευταίας τριετίας του ενδιαφερομένου, του/της συ¬ 
ζύγου και των προστατευόμενών μελών ή υπεύθυνη δή¬ 
λωση του Ν. 1599/1986 όπως έχει τροποποιηθεί και ισχύ¬ 
ει περί μη υποβολής φορολογικής δήλωσης θεωρημένη 
από την αρμόδια Δ.Ο.Υ. 
δ.δ) πιστοποιητικό οικογενειακής κατάστασης, 
γ. Η επαγγελματική άδεια δεν έχει ημερομηνία λήξης, 
χορηγείται κατόπιν αιτήσεως των ενδιαφερομένων για 
την άσκηση βιοποριστικού επαγγέλματος, και ως εκ τού¬ 
του απαγορεύεται άλλη επαγγελματική δραστηριότητα ή 
άσκηση ελευθέρου επαγγέλματος στον δικαιούχο. 

2. Διαδικασία χορήγησης αδειών: 

α. Ο αριθμός των επαγγελματικών αδειών ανάλογα με 
τα πωλούμενα στις λαϊκές αγορές είδη, όπως αυτά ανα- 
φέρονται στην παρ. 3 του παρόντος άρθρου, για τις λαϊ¬ 
κές αγορές που λειτουργούν ή για αγορές που συνιστώ- 
νται για πρώτη φορά εντός της Νομαρχιακής Αυτοδιοίκη¬ 
σης Αθηνών-Πειραιώς ή Θεσσαλονίκης, καθορίζονται με 
απόφαση του Υπουργού Ανάπτυξης, μετά από γνωμοδό¬ 
τηση του Δ.Σ. του Οργανισμού Λαϊκών Αγορών Αθήνας- 
Πειραιά ή Θεσσαλονίκης, αντίστοιχα. Ο αριθμός των 
επαγγελματικών αδειών ανάλογα με τα πωλούμενα στις 
λαϊκές αγορές είδη, όπως αυτά αναφέρονται στην παρ. 3 
του παρόντος άρθρου, για τις λαϊκές αγορές που λει¬ 
τουργούν ή για αγορές που συνιστώνται για πρώτη φορά 
σε περιοχές άλλες εκτός της Νομαρχιακής Αυτοδιοίκη¬ 
σης Αθηνών-Πειραιώς ή Θεσσαλονίκης, καθορίζονται με 
απόφαση του Νομαρχιακού Συμβουλίου της κατά περί¬ 
πτωση αρμοδίας Νομαρχιακής Αυτοδιοίκησης, μετά από 
γνωμοδότηση της οικείας Νομαρχιακής Επιτροπής του 
άρθρου 7 του Ν. 2323/1995 (όπως τροποποιήθηκε με την 
παρ. 1 του άρθρου 6του Ν. 3190/2003). 


β. Στις Νομαρχιακές Αυτοδιοικήσεις Αθηνών-Πειραιώς 
και Θεσσαλονίκης την 31η Δεκεμβρίου εκάστου έτους, ο 
αρμόδιος Οργανισμός Λαϊκών Αγορών προβαίνει στην 
προκήρυξη επαγγελματικών αδειών, εφ’ όσον ο αριθμός 
κατά κατηγορία δικαιούχων, των υπαρχουσών αδειών εί¬ 
ναι μικρότερος του καθορισμένου σύμφωνα μετηνπροη- 
γουμένη παράγραφο. Σε αποκλειστική προθεσμία δέκα 
ημερών από την έκδοσή της, η απόφαση προκήρυξης του 
Οργανισμού Λαϊκών Αγορών δημοσιεύεται σε δύο (2) του¬ 
λάχιστον ημερήσιες μεγάλης κυκλοφορίας εφημερίδες 
πανελλήνιας κυκλοφορίας, στο Υπουργείο Ανάπτυξης, 
στα καταστήματα των Νομαρχιακών Αυτοδιοικήσεων 
Αθηνών-Πειραιώς ή Θεσσαλονίκης αντίστοιχα και στα κα¬ 
ταστήματα των Οργανισμών Λαϊκών Αγορών Αθηνών-Πει- 
ραιώςή Θεσσαλονίκης, αντίστοιχα. 

γ. Οι ενδιαφερόμενοι για την απόκτηση επαγγελματι¬ 
κών αδειών για τις λαϊκές αγορές, υποβάλλουν τις αιτή- 
σειςτους και όλα τα δικαιολογητικά τα οποία απαιτούνται 
σύμφωνα μετηνπαρ. Ι,περ. β) του παρόντος άρθρου, μέ¬ 
σα σε προθεσμία η οποία ορίζεται με την απόφαση της 
προηγουμένης παραγράφου και η οποία πάντως δεν είναι 
μικρότερη των δεκαπέντε (15) ημερών από την προσή¬ 
κουσα κατά το προηγούμενο άρθρο τελευταία δημοσίευ¬ 
ση της απόφασης. Αιτήσεις που δεν πληρούν τις προϋπο¬ 
θέσεις της παραγράφου αυτής δεν λαμβάνονται υπ’ όψιν. 

δ. Σε περίπτωση που ο αριθμός των αιτήσεων κατά κα¬ 
τηγορία, όπως ορίζονται αυτές στην παρ. 1 του Κεφ. Ατού 
παρόντος άρθρου, είναι ίσος με τον αριθμό των προς χο¬ 
ρήγηση αδειών που αναλογούν στη συγκεκριμένη κατη¬ 
γορία σύμφωνα με την παρ. 1 του Κεφ. Α του παρόντος 
άρθρου, οι άδειες χορηγούνται αντίστοιχα. Αν ο αριθμός 
των αιτήσεων για μία κατηγορία, όπως ορίζονται αυτές 
στην παρ. 1 του Κεφ. Α του παρόντος άρθρου, είναι μι¬ 
κρότερος από τον αριθμό των προς χορήγηση αδειών 
που αναλογούν στη συγκεκριμένη κατηγορία σύμφωνα 
μετηνπαρ. 1 του Κεφ. Ατού παρόντος άρθρου, οι άδειες 
που περισσεύουν δεν χορηγούνται και προκηρύσσονται 
με την απόφαση προκηρύξεως του αρμόδιου Οργανι¬ 
σμού Λαϊκών Αγορών του επόμενου έτους. Αν ο αριθμός 
των αιτήσεων κατά κατηγορία, όπως ορίζονται αυτές 
στηνπαρ. 1 του Κεφ. Ατού παρόντος άρθρου, είναι μεγα¬ 
λύτερος από τον αριθμό των προς χορήγηση αδειών που 
αναλογούν στη συγκεκριμένη κατηγορία σύμφωνα με την 
παρ. 1 του Κεφ. Ατού παρόντος άρθρου, οι άδειες στην 
συγκεκριμένη κατηγορία χορηγούνται με κλήρωση η 
οποία διενεργείταιτο αργότερο εντός σαρανταπέντε (45) 
ημερών από την λήξη της προθεσμίας υποβολής αιτήσε¬ 
ων. Η κλήρωση γίνεται δημοσίως στην έδρα του αρμόδι¬ 
ου Οργανισμού Λαϊκών Αγορών, από τριμελή επιτροπή 
του άρθρου 7παρ. 4του Ν. 2323/1995 (όπωςτροποποιή¬ 
θηκε μετηνπαρ. 1 του άρθρου 6του Ν. 3190/2003). 

Η Επιτροπή, αμέσως μετά την κλήρωση, συντάσσειτον 
πίνακα κατάταξης των δικαιουμένων αδείας επαγγελμα- 
τιών πωλητών στις Λαϊκές Αγορές και τον υποβάλει στο 
Δ.Σ. του αντίστοιχου Οργανισμού Λαϊκών Αγορών, ο οποί¬ 
ος τον επικυρώνει άμεσα και τον δημοσιεύει στο κατά¬ 
στημα του αρμόδιου Οργανισμού Λαϊκών Αγορών. 

ε. Οποιοσδήποτε έχει έννομο συμφέρον δύναται εντός δέ¬ 
κα ημερών από την ανωτέρω δημοσίευση να ασκήσει έν¬ 
σταση στον Υπουργό Ανάπτυξης για πλημμέλειες της διαδι¬ 
κασίας κληρώσεως. Η απόφαση επί της ενστάσεως εκδίδε- 
ται εντός προθεσμίας δεκαπέντε (15) ημερών. Αν η ένσταση 
γίνει δεκτή, η κλήρωση επαναλαμβάνεται κατά τα ανωτέρω. 

στ. Για τις υπόλοιπες περιοχές της χώρας, οι άδειες χο¬ 
ρηγούνται με απόφαση του Νομαρχιακού Συμβουλίου 
της οικείας Νομαρχιακής Αυτοδιοίκησης, με την διαδικα¬ 
σία η οποία περιγράφεται στην περίπτωση δ ανωτέρω με 
τις εξής διαφοροποιήσεις: α) Τηντριμελή επιτροπή για τη 
διεξαγωγή της κλήρωσης ορίζει ο αρμόδιος Γενικός 
Γραμματέας Περιφέρειας και αποτελείται από έναν υπάλ¬ 
ληλο της Περιφέρειας, έναν της αρμόδιας Νομαρχιακής 
Αυτοδιοίκησης και ως πρόεδρο, πάρεδρο ή σύμβουλο 
του Νομικού Συμβουλίου του Κράτους που ορίζονται με 
απόφαση του Γενικού Γραμματέα Περιφερείας. Η επι¬ 
τροπή επικουρείται στο έργο της από δημόσιους υπάλ¬ 
ληλους, ως γραμματέα και βοηθητικό προσωπικό, που 
ορίζονται με απόφαση του Γενικού Γραμματέα Περιφέ¬ 
ρειας. β) Σε αποκλειστική προθεσμία δέκα ημερών από 
την έκδοσή της, η απόφαση του οικείου Νομαρχιακού 
Συμβουλίου με την οποία γίνεται η προκήρυξη δημοσιεύ¬ 
εται σε δύο (2) τουλάχιστον ημερήσιες μεγάλης κυκλο¬ 
φορίας εφημερίδες εκ των οποίων μία πανελλήνιας κυ¬ 
κλοφορίας και μία τοπικής, στο Υπουργείο Ανάπτυξης και 
στα καταστήματα της οικείας Νομαρχιακής Αυτοδιοίκη¬ 
σης. γ) Οποιοσδήποτε έχει έννομο συμφέρον δύναται 
εντός δέκα ημερών από την ανωτέρω τελευταία δημοσί¬ 
ευση να ασκήσει ένσταση στον Γ ενικό Γ ραμματέα της οι¬ 
κείας Περιφέρειας για πλημμέλειες της διαδικασίας κλη- 
ρώσεως. Η απόφαση επί της ενστάσεως εκδίδεται εντός 
προθεσμίας δεκαπέντε (15) ημερών. Αν η ένσταση γίνει 
δεκτή, η κλήρωση επαναλαμβάνεται κατά τα ανωτέρω. 

3. Πωλούμεναείδη: 

α. Η άδεια επιτρέπει την πώληση μόνον των ειδών που 
περιλαμβάνονται σε κάθε μία από τις παρακάτω κατηγο¬ 
ρίες. Κάθε πρόσωπο δικαιούται μόνο μίας άδειας: 
α.α. αλλαντικά - τυριά 
β.β. άνθη 

γ.γ. βιολογικά νωπά αγροτικά προϊόντα πιστοποιημένα, 
σύμφωνα με τις ισχύουσες διατάξεις 
δ.δ. είδη κυλικείου 

ε.ε. είδη νεωτερισμών, λευκά είδη, ψιλικά 
στ.στ. είδη παντοπωλείου, όσπρια, επεξεργασμένες 
ελιές, χαρτικά οικιακής χρήσης 
ζ.ζ. είδη υαλοπωλείου, πλαστικά με το μέτρο, εκκλησια¬ 
στικά είδη. 

η.η. κατεψυγμένα ψάρια και λαχανικά 
θ.θ. νωπά πουλερικά και κουνέλια. Η πώληση των ειδών 
αυτών επιτρέπεται αποκλειστικώς σε λαϊκές αγορές που 
βρίσκονται εκτός των ορίων της τέως Διοικήσεως πρω- 
τευούσης. 
ι.ι. νωπά ψάρια 

ια.ια. ξηροί καρποί, μέλι, ζαχαρώδη προϊόντα, κομμένος 
καφές 

ιβ.ιβ. οπωρολαχανικά - αβγά 
ιγ.ιγ. σακούλες 

ιδ.ιδ. φυτά, πήλινα είδη, ψιλικά 

Σε κάθε περίπτωση, το 90% του αριθμού των αδειών οι 
οποίες χορηγούνται πρέπει να έχουν ως αντικείμενο την 
πώληση τροφίμων γης και θαλάσσης. 

β. Ο Υπουργός Ανάπτυξης μετά από γνωμοδότηση του 
Διοικητικού Συμβουλίου του Οργανισμού Λαϊκών Αγορών 
Αθήνας-Πειραιά ή Θεσσαλονίκης για την αντίστοιχη Νο¬ 
μαρχιακή Αυτοδιοίκηση, καθώς και το εκάστοτε αρμόδιο 
Νομαρχιακό Συμβούλιο για τις λοιπές Νομαρχιακές Αυ¬ 
τοδιοικήσεις μετά από γνωμοδότηση της οικείας Επιτρο¬ 
πής του άρθρου 7παρ. 2του Ν. 2323/1995 (όπωςτροπο¬ 


ποιήθηκε μετηνπαρ. 1 του άρθρου 6 του Ν. 3190/2003), 
δύνανται με αποφάσεις τους να τροποποιούν ή να συ¬ 
μπληρώνουν τα προς πώληση είδη μιας εκάστης των πα¬ 
ραπάνω κατηγοριών. Με ίδιες ως άνω αποφάσεις επιτρέ¬ 
πεται η αλλαγή του είδους χορηγηθείσας άδειας ως προς 
τα πωλούμενα είδη. Σε κάθε περίπτωση, τα ανωτέρω τη¬ 
ρούν υπό την αίρεση της διάταξης ότιτο 90% του αριθμού 
των αδειών οι οποίες χορηγούνται πρέπει να έχουν ως 
αντικείμενο την πώληση τροφίμων γης και θαλάσσης. 

γ. Η τοποθέτηση των επαγγελματιών κατά κατηγορία, 
σε χώρους εντός των λαϊκών αγορών (θέσεις), γίνεται, 
αφού ληφθεί υπόψη η δυναμικότητα, ο αριθμός των πω- 
λητών του είδους και οι υπάρχουσες κενές θέσεις. Σε κά¬ 
θε περίπτωση οι επαγγελματίες οι οποίοι δεν έχουν ως 
αντικείμενο την πώληση τροφίμων γης και θαλάσσης, 
πρέπει να τοποθετούνται στην αρχή ή/και στο τέλος της 
λαϊκής και να είναι απολύτως διακριτοί από τους επαγ- 
γελματίες οι οποίοι έχουν ως αντικείμενο την πώληση 
τροφίμων γης και θαλάσσης. Η τοποθέτηση γίνεται με 
αποφάσεις του Οργανισμού Λαϊκών Αγορών Αθηνών-Πει- 
ραιώς ή Θεσσαλονίκης για τις περιοχές αρμοδιότητάς 
τους, και αποφάσεις των Νομαρχιακών Συμβουλίων των 
αρμόδιων Νομαρχιακών Αυτοδιοικήσεων οι οποίες λαμ- 
βάνονται εντός του Μαρτίου εκάστου έτους. 

4. Μεταβίβαση αδειών: 

α. Επιτρέπεται η μεταβίβαση αδειών και θέσεων (όπως 
αναφέρονται στην περ. γ. της παρ. 3 του άρθρου 2) σε 
συγγενείς του κατόχου εξ αίματος μέχρι τρίτου βαθμού 
και στον ή στην σύζυγο και συγγενείς εξ αγχιστείας μέχρι 
δεύτερου βαθμού, ύστερα από αίτηση του κατόχου. 

Σε περίπτωση θανάτου αδειούχου επιτρέπεται μετά από 
αίτηση προσώπου από τα ανωτέρω και υπό την προϋπό¬ 
θεση ότι ο αδειούχος κατείχε την σχετική άδεια, τουλάχι¬ 
στον ένα έτος, να αποκτήσει την άδεια. Η αίτηση υποβάλ¬ 
λεται εντός εξαμήνου από του θανάτου του αδειούχου μα¬ 
ζί με την παραίτηση των τυχόν άλλων δικαιουμένων. 

Σε περίπτωση αναπηρίας αποδεικνυομένης νόμιμα, η 
άδεια μπορεί να μεταβιβαστεί στους ανωτέρω συγγενείς 
του, προσωρινά, μέχρις αποκαταστάσεωςτης υγείας του 
αδειούχου. Αν ως συνέπεια της αναπηρίας ο αδειούχος 
δεν μπορεί να προβεί σε δήλωση βουλήσεως, η προσωρι¬ 
νή μεταβίβαση γίνεται κατά σειράν προτεραιότητας προς 
τα τέκνα ή αν δεν υπάρχουν ή δεν επιθυμούν ή δεν έχουν 
πλήρη δικαιοπρακτική ικανότητα στον ή στην σύζυγο ή αν 
δεν υπάρχει ή δεν επιθυμεί σε άλλα πρόσωπα από τα ανα- 
φερόμενα στο εδάφιο (α) κατά βαθμό συγγένειας. Σε πε¬ 
ρίπτωση που υπάρχουν περισσότερα πρόσωπα που εμπί¬ 
πτουν στην ίδια κατηγορία και ενδιαφέροντος η προσω¬ 
ρινή μεταβίβαση γίνεται σε πρόσωπο που πληρεί τις 
βασικές προϋποθέσεις, όπως αυτές απαριθμούνται στα 
άρθρα 1 και 2 του παρόντος, με εξαίρεση το όριο ηλικίας. 
Αν και πάλι υπάρχουν περισσότερα πρόσωπα, η προσω¬ 
ρινή μεταβίβαση γίνεται με κλήρωση. Η προσωρινή μετα¬ 
βίβαση διαρκεί όσο διαρκεί και η αναπηρία του δικαιού¬ 
χου της άδειας. 

Αν ο αδειούχος δεν προβεί στην ως άνω αναφερόμενη 
προσωρινή μεταβίβαση, ή αν δεν υπάρχει ή δεν επιθυμεί 
τη μεταβίβαση κάποιο από τα δικαιούμενα πρόσωπα, η 
άδεια παραμένει ανενεργής επί τριετία. Μετά την πάροδο 
της τριετίας ανακαλείται η άδεια. Αν μεταγενέστερα 
εκλείψει η αναπηρία και ο τέως αδειούχος δεν δικαιούται 
σύνταξης, αυτοδικαίως αναβιώνει η άδειά του και τοπο¬ 
θετείται σε αγορά που υπάρχουν διαθέσιμες θέσεις. 

β. Με εξαίρεση την προσωρινή μεταβίβαση για λόγους 
αναπηρίας, η μεταβίβαση γίνεται, μόνο εφόσον πληρούν 
τις βασικές προϋποθέσεις, όπως αυτές απαριθμούνται 
στα άρθρα 1 και 2, μετά από απόφαση του Δ.Σ. του Οργα¬ 
νισμού Λαϊκών Αγορών Αθηνών-Πειραιώς ή Θεσσαλονίκης 
ή του οικείου Νομαρχιακού Συμβουλίου, αντίστοιχα, για 
τις λοιπές Νομαρχιακές Αυτοδιοικήσεις της χώρας. Μετά 
την παρέλευση των προθεσμιών υποβολής αιτήσεων για 
τη μεταβίβαση αδειών όπως αυτές αναφέρονται στην περ. 
α της παρούσας παραγράφου, αν δεν υποβληθεί σχετική 
αίτηση, η άδεια ανακαλείται αυτοδικαίως 

γ. Επαγγελματίας πωλητής, ο οποίος μεταβιβάζει την 
άδειά του, δεν δικαιούται νέας άδειας. 

Επίσης δεν δικαιούται νέας άδειας ο πωλητής που απο¬ 
χωρεί, λόγω συνταξιοδότησης γήρατος ή αναπηρίας. 

δ. Επαγγελματίας πωλητής ο οποίος με αίτησή του πα- 
ραιτείταιτης άδειάς του διαγράφεται οριστικά με απόφα¬ 
ση των οργάνων τα οποία κατά περίπτωση χορηγούν την 
άδεια. 

Άρθρο 3 

Παραγωγικές άδειες πωλητών λαϊκών αγορών: 

1. Όροι και προϋποθέσεις χορήγησης και ανανέωσης 
αδειών: 

α. Δικαιούχοι παραγωγικών αδειών είναι: 

α.α) τα φυσικά πρόσωπα, μόνιμοι κάτοικοι Ελλάδας, 
εφόσον έχουν την υπηκοότητα κράτους-μέλους της Ε.Ε. 
και εφόσον είναι είτε αγρότες-αυτοκαλλιεργητές, κατά 
την έννοια που ορίζει ο Ν. 1361/1983, που ασχολούνται 
προσωπικά, τουλάχιστον, κατά το 50% του εργάσιμου 
χρόνου τους, με την καλλιέργεια γης, ιδιόκτητης ή μι¬ 
σθωμένης, το δε 50%του ετήσιου εισοδήματος τους (από 
πηγές άλλες εκτός από μίσθωση ακινήτων) προέρχεται 
από γεωργική εκμετάλλευση, είτε παραγωγοί υδατοκαλ- 
λιεργητές. Ποσά άνω των πέντε χιλιάδων (5.000) ευρώ 
προερχόμενα από μίσθωση ακινήτου λαμβάνονται υπ’ 
όψιν για τον, κατά τα ανωτέρω, προσδιορισμό του ετησί¬ 
ου εισοδήματος. 

β.β) Συνεταιριστικές οργανώσεις παραγωγών. 

2. Διαδικασία χορήγησης αδειών: 

α. Ο αριθμός και ο τύπος των αδειών ορίζεται για μεν τις 
Νομαρχιακές Αυτοδιοικήσεις Αθηνών-Πειραιώς και Θεσ¬ 
σαλονίκης με απόφαση του Υπουργού Ανάπτυξης μετά 
από γνωμοδότηση από το Δ.Σ. του Οργανισμού Λαϊκών 
Αγορών Αθήνας-Πειραιά ή Θεσσαλονίκης αντίστοιχα, για 
δετις υπόλοιπες Νομαρχιακές Αυτοδιοικήσεις της χώρας 
με απόφαση από τα οικεία Νομαρχιακά Συμβούλια μετά 
από γνωμοδότηση της Επιτροπής του άρθρου 7 παρ. 2 
του Ν. 2323/1995 (όπως τροποποιήθηκε με την παρ. 1 του 
άρθρου 6 του Ν. 3190/2003). Οι ενδιαφερόμενοι για την 
απόκτηση παραγωγικών αδειών για τις λαϊκές αγορές, 
υποβάλλουν τις αιτήσεις τους και όλα τα δικαιολογητικά 
τα οποία απαιτούνται σύμφωνα με την παρ. 4 του παρό¬ 
ντος άρθρου. Οι άδειες χορηγούνται για μεν τις Νομαρ¬ 
χιακές Αυτοδιοικήσεις Αθηνών-Πειραιώς και Θεσσαλονί¬ 
κης από το Δ.Σ. του Οργανισμού Λαϊκών Αγορών Αθήνας- 
Πειραιά ή Θεσσαλονίκης αντίστοιχα, για δε τις υπόλοιπες 
Νομαρχιακές Αυτοδιοικήσεις της χώρας από τα οικεία 
Νομαρχιακά Συμβούλια. Ο χρόνος ισχύος των αδειών ορί¬ 
ζεται σε έξι (6) μήνες για όλα τα πωλούμενα προϊόντα. Με 
απόφαση του Δ.Σ. του Οργανισμού Λαϊκών Αγορών Αθή- 
νας-Πειραιά ή Θεσσαλονίκης ή του οικείου Νομαρχιακού 
Συμβουλίου για τις λοιπές Νομαρχιακές Αυτοδιοικήσεις, 


μπορεί να ορίζεται ετήσια χρονική διάρκεια για τα προϊό¬ 
ντα δενδροκαλλιεργειών και λοιπών καλλιεργειών. Οι 
άδειες είναι δυνατόν να ανανεώνονται. Η σχετική απόφα¬ 
ση πρέπει να εκδίδεται μέχρι την 31 Νοεμβρίου εκάστου 
έτους και ισχύει από τη δημοσίευσή της. 

β. Νέες παραγωγικές άδειες δεν χορηγούνται, εφόσον 
τα προς πώληση είδη του αιτούντος βρίσκονται σε απο¬ 
θηκευτικούς χώρους (ψυγεία, αποθήκες κ.λπ.). 

γ. Σε περίπτωση συγκαλλιέργειας, ο συγκαλλιεργητής 
πρέπει να είναι συγγενής εξ αίματος μέχρι τρίτου βαθμού 
και εξ αγχιστείας μέχρι δεύτερου βαθμού του ιδιοκτήτη 
του καλλιεργούμενου κτήματος. 

3. Πωλούμενα προϊόντα: 
α. αβγά 

β. άνθη, φυτά 
γ. δενδρύλλια 

δ. ελιές στη φυσική τους κατάσταση, ελιές διατηρημέ¬ 
νες σε άλμη, μη επεξεργασμένες 
ε. κρασί 

στ. λάδι συσκευασμένο σύμφωνα με την υπ’ αριθμ. 
275610/30.10.2003 κοινή υπουργική απόφαση των Υπουρ¬ 
γών Οικονομίας και Οικονομικών, Ανάπτυξης και Αγροτι¬ 
κής Ανάπτυξης και Τροφίμων (Β' 1616) 
ζ. μέλι 

η. ξηροί καρποί, στη φυσική τους κατάσταση (μη επε¬ 
ξεργασμένοι) 
θ. οπωρολαχανικά 
ι. όσπρια 

ια. πουλερικά, κουνέλια. Η πώληση των ειδών αυτών 
επιτρέπεται αποκλειστικώς σε λαϊκές αγορές που βρί¬ 
σκονται εκτός των ορίων της τέως Διοικήσεως πρωτευ- 
ούσης. 
ιβ. χώμα 
ιγ. ψάρια 

ιδ. λοιπά αγροτικά προϊόντα στη φυσική τους κατάσταση. 

4. Απαιτούμενα δικαιολογητικά: 

Με την αίτηση συνυποβάλλονται τα ακόλουθα δικαιο- 
λογητικά: 

α. Γ ια τους υδατοκαλλιεργητές απαιτείται η προσκόμι¬ 
ση της άδειας λειτουργίας της υδατοκαλλιέργειας, κα¬ 
θώς και βεβαίωση απάτην αρμόδια Υπηρεσία της Νομαρ¬ 
χίας, από την οποία να προκύπτει ότι η μονάδα είναι σε 
λειτουργία. Στην εν λόγω βεβαίωση αναφέρονται τα είδη 
και οι ποσότητες των παραγομένων προϊόντων, 
β. Για τους αγρότες: 

α.α) βεβαίωση που εκδίδεται από την τριμελή επιτροπή 
της παρ. 5 του παρόντος άρθρου 
β.β) βιβλιάριο Ο.Γ.Α. ή βεβαίωση κλάδου κύριας ασφά¬ 
λισης του ΟΓΑ. 

γ.γ) αντίγραφο φορολογικής δήλωσης (και το έντυπο 
Ε9) για τα εισοδήματα του ενδιαφερομένου, του/της συ¬ 
ζύγου και των προστατευόμενων μελών, καθώς και από¬ 
δειξη καταβολής του φόρου 
δ.δ) αποδεικτικό εκπλήρωσης των στρατιωτικών υπο¬ 
χρεώσεων (πιστοποιητικό στρατολογίας τύπου Α) ή νόμι¬ 
μης απαλλαγής 

ε.ε) βεβαίωση της Νομαρχιακής Αυτοδιοίκησης του τό¬ 
που διαμονής περί μη κατοχής από τον ενδιαφερόμενο, 
τον ή την σύζυγο ή τα προστατευόμενα μέλη, άλλης πα¬ 
ραγωγικής ή επαγγελματικής άδειας. 

Η βεβαίωση αυτή ισχύει για ένα έτος, 
στ.στ) αντίγραφο μητρώου καλλιεργητών ΟΣΔΕ (Ολο¬ 
κληρωμένο Σύστημα Διαχείρισης και Ελέγχου, όπως ορί- 

ζεται με τον Κοινοτικό Κανονισμό 3508/1992), για καλ¬ 
λιέργειες όπου το ΟΣΔΕ έχει συνταχθεί 
ζ.ζ) αντίγραφο της υποχρεωτικής δήλωσης καλλιέργει¬ 
ας ή εκτροφής του ΕΛΓΑ από την εφαρμογή του μηχανο¬ 
γραφικού συστήματος 

η.η) για τις ελιές απαιτείται αντίγραφο αποσπάσματος 
ελαιοκομικού μητρώου από το Υπουργείο Αγροτικής Ανά¬ 
πτυξης και Τροφίμων, όπου αυτό έχει συνταχθεί 
θ.θ) επικυρωμένο αντίγραφο μητρώου αγροτών, (εφό¬ 
σον κατά νόμο τούτο τηρείται) 
ι.ι) υπεύθυνη δήλωση, στην οποία ο αϊτών θα αναφέρει 
ότι ασχολείται προσωπικά με την καλλιέργεια των προϊό¬ 
ντων, που θα διαθέσει στις λαϊκές αγορές και ότι αυτός ή 
κάποιο από τα προστατευόμενα μέλη της οικογένειάς 
του, δεν έχει άλλη επαγγελματική ή παραγωγική άδεια για 
τις λαϊκές αγορές της χώρας ή το υπαίθριο εμπόριο 
ια.ια) Γιατους παραγωγούς θερμοκηπευτικών καλλιερ¬ 
γειών απαιτούνται αντίγραφα τιμολογίων αγοράς αγροτι¬ 
κών εφοδίων, σπόρων, φυτών, φυτοφαρμάκων, λιπασμά¬ 
των ή και άλλων τιμολογίων που καταδεικνύουν την ύπαρ¬ 
ξη της σχετικής δραστηριότητας, 
γ. Γιατις συνεταιριστικές οργανώσεις: 
α.α) καταστατικό του συνεταιρισμού 
β.β) ονομαστική κατάσταση των μελώντου, θεωρημένη 
από την αντίστοιχη Δ.Ο.Υ. της έδρας του 
γ.γ) κατάσταση των παραγομένων ειδών και την, υπό 
συνήθεις συνθήκες, παραγόμενη ποσότητα, θεωρημένη 
από την Δ/νση Γεωργίας της οικείας Νομαρχιακής Αυτο¬ 
διοίκησης. Η βεβαίωση αυτή ισχύει για ένα έτος. 

Οι άδειες που χορηγούνται στους συνεταιρισμούς δεν 
μπορεί να υπερβαίνουν κατ’ αρχήν τις δέκα (10) για όλη 
την επικράτεια, εκδίδονται δε σε αυτούς με αναφορά του 
ονόματος του υπαλλήλου ή του αναπληρωτή του που θα 
διενεργεί τις πωλήσεις. 

Δεν επιτρέπεται οποιαδήποτε αλλαγή των παραπάνω 
υπαλλήλων χωρίς την έγκριση του οργάνου που χορήγη¬ 
σε την άδεια. Η έγκριση χορηγείται ύστερα από αίτηση 
του Συνεταιρισμού. Εάν αλλάξει υπάλληλος χωρίς έγκρι¬ 
ση, το Δ.Σ. του Οργανισμού Λαϊκών Αγορών ή τα αρμόδια 
όργανα των Νομαρχιακών Αυτοδιοικήσεων αποφασίζουν 
την ανάκληση ή όχι της άδειας του Συνεταιρισμού. Η σχε¬ 
τική απόφαση εκδίδεται από τα αρμόδια όργανα εντός 
επτά (7) ημερών από την υποβολή της αίτησης. 

Δεν επιτρέπεται η χορήγηση άδειας σε μέλος του Συνε¬ 
ταιρισμού για πώληση ιδίων ειδών με τα πωλούμενα από 
τον Συνεταιρισμό, 
δ. Γ ιατους αλιείς: 

α.α) αποδεικτικά ιδιοκτησίας ή συνιδιοκτησίας αλιευτι¬ 
κού σκάφους. 

Στην τελευταία περίπτωση χορηγείται μία μόνο άδεια 
σε έναν εκ των συνιδιοκτητών. 

β.β) βεβαιώσεις, κατά περίπτωση, των αρμοδίων υπη¬ 
ρεσιών Γεωργίας, Υγείας, Εμπορικής Ναυτιλίας και τυχόν 
άλλων αρμοδίων φορέων. 

ε. ΑΝΑΝΕΩΣΗ: Για την ανανέωση της παραγωγικής 
άδειας απαιτείται η προσκόμιση των δικαιολογητικών α.α, 
β.β, ε.ε, ζ.ζ, ι.ι, και ια.ιατηςπαρ. 4, εδάφιο β, του παρόντος 
άρθρου τηρουμένων κατά τα λοιπά των διατάξεων του 
παρόντος. 

5. Τριμελείς Επιτροπές χορήγησης βεβαιώσεων: 
α. Η Τριμελής Επιτροπή χορήγησης βεβαιώσεων συ¬ 
γκροτείται με απόφαση του Νομάρχη και αποτελείται 
από: 


α.α) τον Δήμαρχο ή τον Πρόεδρο του οικείου Δήμου ή 
Κοινότητας, αναπληρούμενο από ένα μέλος του Δημοτι¬ 
κού ή Κοινοτικού Συμβουλίου, οριζόμενο, από αυτό, ο 
οποίος και προεδρεύει. 

β.β) τον γεωπόνο γεωργικών εφαρμογών ή γεωργικής 
ανάπτυξης που υπηρετεί στο πλησιέστερο προς το Δήμο 
ή Κοινότητα Γραφείο Γεωργικής Ανάπτυξης ή Υπηρεσία 
Γεωργικών Εφαρμογώντης οικείας Νομαρχιακής Αυτοδι¬ 
οίκησης, μετοννόμιμο αναπληρωτήτου, ως μέλος, και ελ¬ 
λείψει αυτού, τον υπηρετούντο στην αμέσως επόμενη 
πλησιέστερη αντίστοιχη υπηρεσία. 

γ.γ) τον Πρόεδρο του Αγροτικού Συλλόγου ή του Συνε¬ 
ταιρισμού της περιοχής ή κατ’ εξαίρεση του Μελισσοκο- 
μικού Συλλόγου της περιοχής. Όταν ο ενδιαφερόμενος 
είναι μελισσοπαραγωγός, μετέχει ως μέλος ο Πρόεδρος 
του Μελισσοκομικού Συλλόγου της περιοχής, όπου 
υπάρχει, με τον νόμιμο αναπληρωτή του. 

β. Προκειμένου να αποφανθεί η ανωτέρω επιτροπή, ο 
ενδιαφερόμενος παραγωγός υποβάλλει την αίτησή του 
στον οικείο Δήμο ή Κοινότητα μαζί με τα παρακάτω δικαι- 
ολογητικά: 

α.α) αντίγραφο των αναλυτικών στοιχείων φορολογίας 
εισοδήματος παραγωγού (έντυπο Ε3) των δύο προηγου¬ 
μένων ετών. 

β.β) αντίγραφο συμβολαιογραφικής πράξης ή μισθωτη¬ 
ρίου συμβολαίου, ετήσιας, τουλάχιστον, διάρκειας, εκτός 
αν πρόκειται για δενδροκαλλιέργειες ή αμπελοκαλλιέρ¬ 
γειες η διάρκεια του οποίου ορίζεται σε πέντε τουλάχι¬ 
στον έτη, το οποίο πρέπει να έχει συνομολογηθεί και θε¬ 
ωρηθεί από την οικεία Δ.Ο.Υ. τρεις (3) τουλάχιστον μήνες 
πριν από την έναρξη της καλλιεργητικής περιόδου, προ¬ 
κειμένου για μισθωμένα κτήματα. Το μισθωτήριο ειδικά 
για κτήματα δενδροκαλλιέργειας ή αμπελοκαλλιέργειας 
πρέπει να έχει συνομολογηθεί, τουλάχιστον, ένα έτος 
πριντην υποβολή του. Αυτό αποδεικνύεται από την σχετι¬ 
κή θεώρηση της οικείας Δ.Ο.Υ. 

Σε περίπτωση μη θεώρησης από τη Δ.Ο.Υ., για οποιον- 
δήποτε λόγο η θεώρηση γίνεται από την οικεία υπηρεσία 
εμπορίου. 

γ.γ) αντίγραφο δηλώσεως καλλιέργειας ή εκτροφής. 

γ. Η Επιτροπή με βάση τα παραπάνω στοιχεία, και 
ύστερα από επιτόπιο έλεγχο, εκδίδει τη σχετική βεβαί¬ 
ωση κατά την περίοδο της συγκομιδής, με αναφορά 
στα προσκομισθέντα δικαιολογητικά. Η Επιτροπή βε¬ 
βαιώνει τη θέση και την έκταση των κτημάτων, την πι¬ 
θανή στρεμματική απόδοσή τους, κατά προϊόν, και ποι¬ 
κιλία, καθώς και το ιδιοκτησιακό καθεστώς αυτών (ιδιό¬ 
κτητα ή μισθωμένα). 

δ. Σε περίπτωση που διαπιστωθεί ότι τα στοιχεία της βε¬ 
βαίωσης είναι ψευδή, εκτός των κυρώσεων που προβλέ- 
πονται από τις διατάξεις του άρθρου 220 του Ποινικού 
Κώδικα, επιβάλλεται με απόφαση των αρμοδίων για την 
χορήγηση των αδειών οργάνων χρηματικό πρόστιμο από 
3.000 μέχρι 7.000 Ευρώ, τόσο σε αυτούς που εξέδωσαν 
τη βεβαίωση, όσο και σε αυτόν που έκανε χρήση αυτής. 
Το πρόστιμο αυτό θα εισπράττεται για λογαριασμό των 
Οργανισμών Λαϊκών Αγορών ή της Νομαρχιακής Αυτοδι¬ 
οίκησης κατά περίπτωση. 

6. Ισχύς των παραγωγικών αδειών 

Οι άδειες των παραγωγών ισχύουν για την περιοχή της 
Νομαρχιακής Αυτοδιοίκησης για την οποία τους χορηγή¬ 
θηκε. 

Άρθρο 4 

Χρησιμοποίηση - Αναπλήρωση - 
Υποβοήθηση - Πρόσληψη υπαλλήλων 

1. Η παραγωγική άδεια μπορεί να χρησιμοποιηθεί ύστε¬ 
ρα από έγκριση του αρμόδιου για την χορήγησή της ορ¬ 
γάνου και από τον/την σύζυγο του/της αδειούχου ή τα 
παιδιά τους εφόσον είναι προστατευόμενα μέλη, δεν 
έχουν άλλη άδεια και δεν ασκούν άλλο επάγγελμα. 

2. Επιτρέπεται η προσωρινή αναπλήρωση μόνο σε συγ¬ 
γενείς εξ αίματος ή εξ αγχιστείας μέχρι τον 2ο βαθμό και 
στον ή στην σύζυγο, μέχρι και τέσσερις (4) μήνες το έτος 
για λόγους υγείας του αδειούχου, τούτων αποδεικνυομέ- 
νων, με τα προσήκοντα πιστοποιητικά, οι δε λόγοι υγείας 
από σχετική βεβαίωση του ασφαλιστικού του φορέα ή Δη¬ 
μόσιου Θεραπευτηρίου. Σε όλως εξαιρετικές περιπτώ¬ 
σεις δύναται με απόφαση του οργάνου που εξέδωσε την 
άδεια να παραταθεί η αναπλήρωση μετά από γνωμοδότη¬ 
ση της οικείας Υγειονομικής Επιτροπής, στην οποία πα- 
ραπέμπεται ο αδειούχος από το όργανο που χορήγησε 
την άδεια και για όσο χρόνο ορίζεται στην γνωμοδότηση 
αυτή. 

Επιτρέπεται, επίσης, η αναπλήρωση από τον σύζυγο 
της αδειούχου για λόγους μητρότητας και έως ότου το ή 
τα τέκνα φθάσουν στην ηλικία των 6 ετών. 

Η άδεια παρέχεται από το αρμόδιο όργανο χορήγησης 
της αδείας στην οποία βεβαιώνονται: 

α) τα στοιχεία ταυτότητας και τη φωτογραφία του προ¬ 
σώπου που αναπληρώνει τον κάτοχο της άδειας με σφρα¬ 
γίδα του οργάνου που εξέδωσε την άδεια 
β) τα στοιχεία ταυτότητας του κατόχου της άδειας, τον 
αριθμό και την ημερομηνία έκδοσης αυτής 
γ) τον βαθμό συγγένειας κατόχου και αναπληρωτή 
δ) τον λόγο αναπλήρωσης (ασθένεια κ.λπ.) 
ε) το χρονικό διάστημα της αναπλήρωσης. 

3. Εξαιρούνται της υποχρέωσης της αυτοπρόσωπης 
προσέλευσης οι Πρόεδροι και Γραμματείς των Πρωτο¬ 
βάθμιων και Δευτεροβάθμιων Συνδικαλιστικών Οργανώ¬ 
σεων μέχρι 8 και 15 ημέρες τον μήνα, αντίστοιχα. 

4. Επιτρέπεται η απλή υποβοήθηση με την παράλληλη 
παρουσία του κατόχου της αδείας από τον/την σύζυγο ή 
από συγγενή εξ αίματος μέχρι τρίτου βαθμού εξ αίματος 
ή εξ αγχιστείας μέχρι δεύτερου βαθμού. 

5. Δεν επιτρέπεται η αναπλήρωση ή υποβοήθηση από 
πρόσωπο, όταν αυτό ή μέλος της οικογένειάς του είναι 
κάτοχος παραγωγικής ή επαγγελματικής άδειας για λαϊ¬ 
κές αγορές ή πλανόδιο εμπόριο. 

6. Επιτρέπεται η πρόσληψη μέχρι δύο (2) υπαλλήλων 
από πωλητές, επαγγελματίες και παραγωγούς, ιδίως αυ¬ 
τών που διαθέτουν είδη που δικαιολογούν αυτή την πα¬ 
ρέκκλιση (ιδία ογκώδη και βαριά προϊόντα). Η πρόσληψη 
αυτή εγκρίνεται από το όργανο που χορήγησε την άδεια, 
εφόσον προσκομισθούν τα παρακάτω δικαιολογητικά: 

α) αίτηση του πωλητή με πλήρη στοιχεία ταυτότητας 
του ή των υπό πρόσληψη υπαλλήλων, 
β) έγγραφη σύμβαση εργασίας, μεταξύ των 
γ) κάρτα αναγγελίας πρόσληψης από τον ΟΑΕΔ 
δ) αντίγραφο ποινικού μητρώου γενικής χρήσης του 
υπό πρόσληψη υπαλλήλου 

ε) αντίγραφο του τελευταίου εκκαθαριστικού σημειώ¬ 
ματος ή υπεύθυνη δήλωση του Ν. 1599/1986, όπως τρο¬ 
ποποιήθηκε και ισχύει, περί μη υποβολής δήλωσης φό¬ 
ρου εισοδήματος του υπό πρόσληψη υπαλλήλου 


στ) υπεύθυνη δήλωση του παραπάνω νόμου του υπό 
πρόσληψη υπαλλήλου στην οποία δηλώνεται ότι δεν 
ασκεί άλλο επάγγελμα ή επαγγελματική δραστηριότητα 
και ότι ο ίδιος ή η σύζυγος ή τα προστατευόμενα μέλη της 
οικογένειάς του δεν έχουν άλλη άδεια επαγγελματική ή 
παραγωγική για τις λαϊκές αγορές της χώρας ή για υπαί¬ 
θριο εμπόριο. 

ζ) κάρτα εργασίας προκειμένου για αλλοδαπούς υπαλ¬ 
λήλους. 

Η διαγραφή υπαλλήλου γίνεται με πράξη από το όργα¬ 
νο που ενέκρινε την πρόσληψη μετά από αίτηση του πω¬ 
λητή και υπεύθυνη δήλωσή του. 

Η απόφαση έγκρισης πρόσληψης ή η πράξη διαγραφής 
του υπαλλήλου κοινοποιείται από το όργανο που χορήγη¬ 
σε την άδεια στο υποκατάστημα του ασφαλιστικού φορέα 
που ανήκει ο υπάλληλος του τόπου κατοικίας του αδειού¬ 
χου πωλητή. 

7. Καθιερώνεται «κάρτα υπαλλήλου πωλητή» που φέρει 
τα εξής στοιχεία: 

α) ονοματεπώνυμο 

β) αριθμό ταυτότητας και φωτογραφία του υπαλλήλου. 

γ) αριθμό ταυτότητας του κατόχου της άδειας, καθώς 
και τον αριθμό της άδειας. 

δ) αριθμό και ημερομηνία της έγκρισης του αρμόδιου 
για τη χορήγηση της άδειας οργάνου, καθώς καιτη σφρα¬ 
γίδα αυτού. 

ε) το χρονικό διάστημα της πρόσληψης 
Άρθρο 5 

Αλλαγή λαϊκής αγοράς των πωλητών 

1. Επιτρέπεται, με απόφαση του αρμόδιου για τη χορή¬ 
γηση της άδειας οργάνου, η οποία εκδίδεται μέχρι την 31 
Μαρτίου εκάστου έτους, αλλαγή λαϊκής αγοράς, μετά 
από αίτηση του κατόχου αδείας, εφ’ όσον συντρέχουν 
σωρευτικώς οι ακόλουθες προϋποθέσεις: 

α) η αίτηση υποβάλλεται μέχρι την 1 Μαρτίου εκάστου 
έτους, 

β) ο αϊτών έχει παραμείνει στη λαϊκή αγορά από την 
οποία ζητάει να μετακινηθεί, για χρόνο συνολικά τουλάχι¬ 
στον, ενός (1) έτους, 

γ) η λαϊκή αγορά προς την οποία ζητάει να μετακινηθεί 
είναι μικρότερης δυναμικότητας από την αγορά που προ¬ 
έρχεται, 

δ) τα πωλούμενα είδη του κατόχου της άδειας δεν οδη¬ 
γούν σε ανατροπή της αναγκαίας σύνθεσης της αγοράς 
προς την οποία επιθυμεί να μετακινηθεί, όπως αυτή ορί¬ 
ζεται από το συνδυασμό της παρ. 3 του άρθρου 2 και της 
παρ. 3 του άρθρου 3, 

ε) υπάρχει θέση στην νέα αγορά. Αν για την ίδια αγορά 
υπάρχουν περισσότερες αιτήσεις από τις διαθέσιμες θέ¬ 
σεις η επιλογή γίνεται με κλήρωση σύμφωνα με τη διαδι¬ 
κασία που προβλέπεται για την χορήγηση αδειών. 

2. Επιτρέπεται, με απόφαση του αρμόδιου για τη χο¬ 
ρήγηση της άδειας οργάνου, η αμοιβαία αλλαγή λαϊκής 
αγοράς ή θέσης σε κατόχους αδείας, μόνο, εάν και οι 
δύο ενδιαφερόμενοι δεν έχουν υπερβεί το 55ο έτος της 
ηλικίας τους και υπό τον όρο ότι δεν οδηγεί σε ανατρο¬ 
πή της από το παρόν Προεδρικό Διάταγμα αναγκαίας 
σύνθεσης της αγοράς. Αν οι ενδιαφερόμενοι συνδέο¬ 
νται με συγγένεια εξ αίματος ή εξ αγχιστείας μέχρι δεύ¬ 
τερου βαθμού, η έγκριση παρέχεται ανεξαρτήτως ορίου 
ηλικίας. 

Άρθρο 6 

Όροι και προϋποθέσεις πώλησης των προϊόντων 

Τα διατιθέμενα στις λαϊκές αγορές προϊόντα πρέπει να 
πληρούν τους όρους υγιεινής και ασφάλειας των τροφί¬ 
μων, όπως ορίζονται κάθε φορά και για κάθε είδος από 
τον Κώδικα Τροφίμων και Ποτών καθώς και από τις ισχύ- 
ουσες υγειονομικές, αγορανομικές και λοιπές διατάξεις. 

Ειδικότερα τα είδη ζωικής προέλευσης και τα κατεψυγ- 
μένα λαχανικά πρέπει να διατηρούνται, να διακινούνται 
και να διατίθενται από ειδικά διασκευασμένα οχήματα αυ¬ 
τοκίνητα ή ρυμουλκούμενα, σύμφωνα με τις οδηγίες για 
την μεταφορά, διατήρηση και έκθεση διαφόρων τροφί¬ 
μων του Ενιαίου Φορέα Ελέγχου Τροφίμων (ΕΦΕΤ), που 
εκδίδονται σύμφωνα με τις διατάξεις του Ν. 2741/1999. 

Άρθρο 7 

λειτουργία των λαϊκών αγορών 

Οι λαϊκές αγορές λειτουργούν από Δευτέρα μέχρι Σάβ¬ 
βατο, εκτός των επίσημων ή τοπικών αργιών. 

Το ωράριο λειτουργίας καθορίζεται με απόφαση του 
Δ.Σ. του Οργανισμού Άάίκών Αγορών Αθήνας-Πειραιά ή 
του Οργανισμού Αάίκών Αγορών Θεσσαλονίκης για τις 
αντίστοιχες Νομαρχιακές Αυτοδιοικήσεις, για δε την υπό¬ 
λοιπη χώρα από τα Νομαρχιακά Συμβούλια των οικείων 
Νομαρχιακών Αυτοδιοικήσεων, μετά από γνώμη των Νο¬ 
μαρχιακών Επιτροπών του άρθρου 7 του Ν. 2323/1995 
(όπως τροποποιήθηκε με την παρ. 1 του άρθρου 6 του Ν. 
3190/2003) και σύμφωνα με τις ισχύουσες διατάξεις. 

Άρθρο 8 

Έλεγχος των λαϊκών αγορών - 
κυρώσεις - παραστατικά πώλησης 

1.0 έλεγχος των λαϊκών αγορών διενεργείται σύμφωνα 
με τις διατάξεις του Ν. 2323/1995 (άρθρο 7, παρ. 8 και άρ¬ 
θρο 7α, όπως αντικαταστάθηκαν και προστέθηκαν με τις 
διατάξεις του Ν. 3190/2003, άρθρα 6 και 7). 

2. Πέραντωνπροβλεπομένων, από τις διατάξειςτου άρ¬ 
θρου 7 παρ. 6 του Ν. 2323/1995, όπως αντικαταστάθηκε 
από το άρθρο 6 του Ν. 3190/2003, κυρώσεων, και των 
προβλεπομένων από τις διατάξειςτου Αγορανομικού Κώ- 
δικος κυρώσεων, επιβάλλονται με αποφάσεις των οργά¬ 
νων που χορήγησαν την άδεια και οι παρακάτω κυρώσεις: 

α) χρηματικό πρόστιμο από ευρώ 100 μέχρι ευρώ 300 το 
οποίο εισπράττεται για λογαριασμό του Οργανισμού Λαϊ¬ 
κών Αγορών Αθήνας-Πειραιά ή Θεσσαλονίκης ή των Νο¬ 
μαρχιακών Αυτοδιοικήσεων κατά περίπτωση 
β) αναστολή της άδειας 
γ) προσωρινή ή οριστική ανάκληση της άδειας 
δ) αλλαγή της λαϊκής αγοράς. 

3. Οι ανωτέρω κυρώσεις επιβάλλονται στις παρακάτω 
περιπτώσεις: 

α) όταν ο πωλητής διαταράσσει, καθ’ οιονδήποτε τρό¬ 
πο, την λειτουργία της αγοράς 
β) ότανκαθ’ οιονδήποτε τρόπο παρακωλύει το έργοτων 
οργάνων ελέγχου. 

γ) όταν εκδίδει πλαστά ή εικονικά τιμολόγια ή δελτία 
αποστολής 
Ειδικότερα: 

α) Ανακαλείται η άδεια στους επαγγελματίες πωλητές 
που απουσιάζουν από την εργασία τους αδικαιολόγητα ή 
καθυστερούν την καταβολή ή τον διακανονισμό των προς 
τους ασφαλιστικούς τους οργανισμούς εισφορών πέραν 
του διμήνου. 


Η άδεια τους επαναχορηγείται, εφόσον τακτοποιήσουν 
τις οικονομικές τους υποχρεώσεις και προσκομίσουν βε¬ 
βαίωση της οικείας Δ.Ο.Υ. ότι δεν έχουν διακόψειτην ερ¬ 
γασία τους, ή αντίγραφο φορολογικής δήλωσης καθώς 
και απόδειξη καταβολής τυχόν επιβληθέντος προστίμου. 

Η εν λόγω απόφαση ανάκλησης κοινοποιείται στον εν¬ 
διαφερόμενο και οι συνέπειές της επέρχονται μετά την 
παρέλευση πέντε (5) ημερολογιακών ημερών απάτην κοι¬ 
νοποίησή της. 

β) Σε περίπτωση μη συμμόρφωσης με την παραπάνω 
απόφαση ο επαγγελματίας πωλητής για κάθε ημέρα προ¬ 
σέλευσης καταβάλλει πρόστιμο 100 Ευρώ μετά από από¬ 
φαση του αρμόδιου οργάνου κατά περίπτωση. 

γ) Το ίδιο ως άνω πρόστιμο καταβάλει και ο παραγωγός 
όταν: 

-προσέρχεται στη λαϊκή αγορά μετά την παρέλευση πέ¬ 
ντε (5) ημερών από τη λήξη της αδείας του ή την διάθεση 
προϊόντων μετά την εξάντληση των δηλωθέντων ποσοτή¬ 
των 

- στερείται κάρτας προσέλευσης. 

δ) Η ψευδής δήλωση εκ μέρους του παραγωγού, που 
αναφέρεται στο ιδιοκτησιακό καθεστώς των κτημάτων ή 
την παραχθείσα, κατεχόμενη και διατιθέμενη απ’ αυτόν 
ποσότητα, συνεπάγεται την ανάκληση της αδείας και τη 
μη επαναχορήγηση στον ίδιο και σε μέλος της οικογένει¬ 
ας του, επί ένα τουλάχιστον έτος. Επί πλέον στις περι¬ 
πτώσεις αυτές επιβάλλεται και πρόστιμο που ανέρχεται 
στο ποσό των 300 Ευρώ. 

ε) Στους υπότροπους πωλητές, δηλαδή σε εκείνους 
που σε χρονικό διάστημα δώδεκα (12) μηνών έχει ανα¬ 
κληθεί η άδεια, τουλάχιστον, δύο φορές ή έχει επιβληθεί 
πρόστιμο περισσότερο από μία φορά, δύναται να επιβλη¬ 
θεί πρόστιμο μεγαλύτερο του αναφερόμενου στην παρά¬ 
γραφο 3 εδάφιο δτου παρόντος άρθρου, ή να γίνει αλλα¬ 
γή αγοράς. 

Άρθρο 9 

Επιτροπές ελέγχου πωλητών 
(παραγωγών και επαγγελματιών) 

1. Με αποφάσεις του Υπουργού Ανάπτυξης για τις Νο¬ 
μαρχιακές Αυτοδιοικήσεις Αθηνών-Πειραιώς και Θεσσα¬ 
λονίκης και των οικείων Νομαρχιακών Επιτροπών για τις 
υπόλοιπες Νομαρχιακές Αυτοδιοικήσεις της χώρας συ¬ 
γκροτούνται επιτροπές για τον έλεγχο των πωλητών, πα¬ 
ραγωγών και επαγγελματιών, των λαϊκών αγορών οι οποί¬ 
ες απαρτίζονται, κατά περίπτωση, ως εξής: 

1 η Επιτροπή: α) έναν υπάλληλο της Γ ενικής Γ ραμματεί- 
ας Εμπορίου του Υπ. Ανάπτυξης ή της οικείας υπηρεσίας 
Εμπορίου, ως Πρόεδρο 

β) έναν υπάλληλο της Γ ενικής Γ ραμματείας Καταναλω¬ 
τή του Υπ. Ανάπτυξης ή της Νομαρχιακής Αυτοδιοίκησης 

γ) έναν υπάλληλο του Οργανισμού Λαϊκών Αγορών Αθή- 
νας-Πειραιά ή του Οργανισμού Λαϊκών Αγορών Θεσσα¬ 
λονίκης ή της υπηρεσίας Εμπορίου της οικείας Νομαρ¬ 
χιακής Αυτοδιοίκησης 

δ) ένα γεωπόνο του Υπ. Αγροτικής Ανάπτυξης και Τρο¬ 
φίμων και 

ε) ένα μέλος του Δ.Σ. του Οργανισμού Λαϊκών Αγορών 
Αθήνας-Πειραιά ή ένα μέλος του Δ.Σ. του Οργανισμού 
Λαϊκών Αγορών Θεσσαλονίκης ή ένα μέλος του οικείου 
Νομαρχιακού Συμβουλίου. 

Οι ανωτέρω ορίζονται με τους νόμιμους αναπληρωτές 
τους. 

Έργο της ανωτέρω επιτροπής είναι ο έλεγχος της εύ¬ 
ρυθμης λειτουργίας των λαϊκών αγορών, της τήρησης 
των προβλεπομένων από τις σχετικές διατάξεις, καθώς 
και η διενέργεια αυτοψιών για παροχή πληροφοριών σχε¬ 
τικά με θέματα που ανακύπτουν κατά την εξέταση παρα¬ 
πόνων και λοιπών προβλημάτων που τίθενται υπόψη του 
Δ.Σ. του Οργανισμού Λαϊκών Αγορών Αθήνας-Πειραιά για 
τη Ν.Α. Αθηνών-ΠειραιώςήτουΔ.Σ.του Οργανισμού Λαϊ¬ 
κών Αγορών Θεσσαλονίκης για τη Ν.Α. Θεσσαλονίκης ή 
των Νομαρχιακών Συμβουλίων για τις υπόλοιπες Ν.Α. της 
χώρας. 

2η Επιτροπή: α) έναν υπάλληλο της Γενικής Γραμματεί- 
ας Εμπορίου του Υπ. Ανάπτυξης ή της οικείας υπηρεσίας 
Εμπορίου, ως Πρόεδρο 

β) ένα γεωπόνο του Υπ. Αγροτικής Ανάπτυξης και Τρο¬ 
φίμων 

γ) έναν υπάλληλο του Οργανισμού Λαϊκών Αγορών 
Αθήνας-Πειραιά ή του Οργανισμού Λαϊκών Αγορών Θεσ¬ 
σαλονίκης ή της οικείας Νομαρχιακής Αυτοδιοίκησης 

δ) έναν εκπρόσωπο της Πανελλαδικής Ομοσπονδίας 
Συλλόγων Παραγωγών Αγροτικών Προϊόντων Πωλητών 
Λαϊκών Αγορών 

ε) έναν εκπρόσωπο της Πανελλήνιας Ομοσπονδίας 
Επαγγελματιών Πωλητών Λαϊκών Αγορών, και 

στ) έναν εκπρόσωπο της ΠΑΣΕΓΕΣ. 

Οι ανωτέρω ορίζονται με τους νόμιμους αναπληρωτές 
τους. 

Έργο της ανωτέρω επιτροπής είναι ο έλεγχος των πω¬ 
λητών, επαγγελματιών και παραγωγών στις λαϊκές αγο¬ 
ρές, καθώς και ο έλεγχος των παραγωγών στους τόπους 
παραγωγής των προϊόντων τους, προκειμένου να διαπι¬ 
στώνεται το ακριβές της ποσότητας και του είδους των 
δηλωθέντων από αυτούς προς διάθεση προϊόντων, οι 
καλλιεργήσιμες εκτάσεις και κάθε άλλο σχετικό θέμα. 

2. Η γραμματειακή υποστήριξη των Επιτροπών αυτών 
γίνεται από τον Οργανισμό Λαϊκών Αγορών Αθήνας-Πει- 
ραιά ή τον Οργανισμό Λαϊκών Αγορών Θεσσαλονίκης ή 
από την οικεία υπηρεσία Εμπορίου, κατά περίπτωση. 

Οι ανωτέρω Επιτροπές θα διενεργούν τακτικούς (ανά 
περιοχή) ελέγχους, με εντολή του Προέδρου του Δ.Σ. του 
Οργανισμού Λαϊκών Αγορών Αθήνας-Πειραιά ή του Ορ¬ 
γανισμού Λαϊκών Αγορών Θεσσαλονίκης ή των Νομαρ¬ 
χιακών Συμβουλίων των οικείων Νομαρχιακών Αυτοδιοι¬ 
κήσεων, κατά περίπτωση. 

Μετά από κάθε έλεγχο υποβάλλουν λεπτομερείς εκθέ¬ 
σεις ελέγχου. 

Στα μέλη των ανωτέρω επιτροπών καταβάλλονται οδοι¬ 
πορικά έξοδα σύμφωνα με τις κείμενες διατάξεις. 

Η σχετική δαπάνη βαρύνει τους προϋπολογισμούς των 
Οργανισμών Λαϊκών Αγορών Αθήνας-Πειραιά, Θεσσαλο¬ 
νίκης ή των οικείων Νομαρχιακών Αυτοδιοικήσεων. 

Άρθρο 10 
Χορήγηση θέσεων 

1. Οι νέες θέσεις (όπως αναφέρονται στην περ. γ. της 
παρ. 3 του άρθρου 2) που προέρχονται, είτε από επεκτά¬ 
σεις λαϊκών αγορών είτε από τη δημιουργία νέων λαϊκών 
αγορών καλύπτονται από πωλητές, επαγγελματίες και 
παραγωγούς, σε αναλογία 1:1 μεταξύ των. 


2. Οι κενούμενες θέσεις καλύπτονται από την κατηγο¬ 
ρία πωλητών, επαγγελματιών ή παραγωγών, στην οποία 
ανήκε ο προκάτοχός τους. 

3. Μέχρι την σύμφωνα με το παρόν χορήγηση άδειας 
για την αντίστοιχη θέση, οι τυχόν υφιστάμενες κενές θέ¬ 
σεις σε επιμέρους λαϊκές διατίθενται σε υφιστάμενους 
κατόχους αδειών από τα Δ.Σ. των Οργανισμών Λαϊκών 
Αγορών Αθήνας-Πειραιά και Θεσσαλονίκης ή τα Νομαρ¬ 
χιακά Συμβούλια των οικείων Νομαρχιακών Αυτοδιοική¬ 
σεων, κατά περίπτωση. 

4. Πωλητής λαϊκών αγορών, επαγγελματίας ή παραγω¬ 
γός, που απουσιάζει αδικαιολόγητα, πέραν του τετραμή- 
νου, από τη λαϊκή αγορά στερείται της θέσης του και με¬ 
τά την τυχόν ανανέωση της άδειάς του όπου αυτή προ- 
βλέπεται, τοποθετείται σε αγορά, κατά την κρίση των 
οργάνων που χορήγησαν την άδεια. 

5. Σε κάθε περίπτωση, το 90% των θέσεων σε κάθε αγορά 
καταλαμβάνουν πωλητές (επαγγελματίες και παραγωγοί) 
με αντικείμενο την πώληση τροφίμων γης και θαλάσσης. 

Άρθρο 11 

Αναθεώρηση επαγγελματικών αδειών 

Τα όργανα τα οποία χορηγούντις άδειες σύ μφωνα με το 
παρόν, δύνανται κατά περίπτωση, ύστερα από ακρόαση 
των κατόχων αδειών, να προβαίνουν σε αναθεώρηση των 
επαγγελματικών αδειών εφ’ όσον δεν πληρούνται για αυ¬ 
τές οι προϋποθέσεις του νόμου και του παρόντος για τη 
χορήγηση τους ή έπαψαν αυτές να ισχύουν μεταγενέστε¬ 
ρα ή συντρέχει άλλος λόγος σύ μφωνα με το παρόν καιτην 
κείμενη νομοθεσία. Η σχετική απόφαση προσβάλλεται 
κατά περίπτωση για τις Νομαρχιακές Αυτοδιοικήσεις 
Αθηνών και Πειραιώς ενώπιον του Υπουργού Ανάπτυξης 
για κάθε άλλη περίπτωση ενώπιον του Περιφερειάρχη. Η 
ένσταση υποβάλλεται εντός δέκα (10) ημερών απότην έκ¬ 
δοση της απόφασης. 

Άρθρο 12 

Τελικές και μεταβατικές διατάξεις 

1. Εντός δύο μηνών απότην θέση σε ισχύ του παρόντος, 
το αρμόδιο κατά περίπτωση όργανο το οποίο σύμφωνα με 
την παρούσα προβαίνει σε χορήγηση της άδειας θα εξε¬ 
τάσει το σύνολο των χορηγημένων επαγγελματικών αδει¬ 
ών. Σε περίπτωση που κρίνει ότι συντρέχει λόγος ανάκλη¬ 
σης της άδειας σύμφωνα με το παρόν και το Νόμο 
2323/1995, μετά από ακρόαση του κατόχου της άδειας, 
προβαίνει σε ανάκλησή της. 

2. Η διάταξη του άρθρου 1 παρ. 3. του παρόντος Π.Δ. τί¬ 
θεται σε ισχύ μετά την παρέλευση διμήνου απάτης δημο- 
σιεύσεως αυτού. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υφυπουργό Ανάπτυξης αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 7 Απριλίου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

